ราคาทองร่วงคำยังต่อเนื่อง
ราคาทองคำวันนี้ ยังอยู่ในช่วงขาลง โดยทองคำแท่งขายออกบาทละ16,850บาท ส่วนทองรูปพรรณขายบาทละ 17,250&nbsp;
9 ก.พ. 2553

ราคาทองคำวันนี้ ยังอยู่ในช่วงขาลง โดยทองคำแท่งขายออกบาทละ16,850บาท ส่วนทองรูปพรรณขายบาทละ 17,250 
 สมาคมค้าทองคำประกาศราคาซื้อขายทองคำแท่งและทองคำรูปพรรณประจำวันที่ 9 ก.พ.ทองแท่งซื้อที่บาทละ16,750 บาท และขายออกบาทละ 16,850บาท ส่วนทองคำรูปพรรณซื้อที่บาทละ16,509.24 บาท และขายออกบาทละ 17,250 บาท ลดลงจากราคาเมื่อวันที่ 8 ก.พ.100บาท โดยทองคำแท่งเมื่อวันที่ 8 ก.พ.อยู่ที่บาทละ16,950 บาท และขายออกทองคำรูปพรรณอยู่ที่17,350 บาท
สำหรับทองคำโลกปิดพุ่ง 13.40 ดอลลาร์/ออนซ์ นักลงทุนกลับเข้ามาเก็งกำไรรอบใหม่ หลังค่าเงินดอลลาร์ร่วง-ออร์เดอร์นักลงทุนจีนพุ่ง รับตรุษจีนสัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,066.20 ดอลลาร์/ออนซ์ พุ่งขึ้น 13.40 ดอลลาร์ หลังจากเคลื่อนตัวในช่วง 1,061.80-1,074.30 ดอลลาร์ นักวิเคราะห์จากบริษัท Quantitative Commodity Research กล่าวว่า สกุลเงินดอลลาร์สหรัฐที่อ่อนแอลงทำให้นักลงทุนแห่ซื้อสัญญาทองคำ ส่งผลให้ราคาสัญญาทะยานขึ้นแข็งแกร่งสุดในรอบ 1 สัปดาห์ โดยเมื่อวานนี้ ดัชนี U.S. Dollar Index ร่วงลง 0.4% นอกจากนี้ ตลาดทองคำยังได้รับแรงหนุนจากคำสั่งซื้อของนักลงทุนจีน ก่อนที่เทศกาลตรุษจีนจะเริ่มขึ้นในวันที่ 14 ก.พ.นี้ กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ถือครองทองคำเพิ่มขึ้น 1.83 ตัน เป็น 1,106.38 ตัน ณ วันที่ 5 ก.พ.ที่ผ่านมา